Mustonen pelasi myös alle 18-vuotiaiden MM-kilpailuissa kaksi kertaa (2012 ja 2013). Hän toimi jälkimmäisessä turnauksessa joukkueensa kapteenina, kun Suomi voitti pronssiottelun Venäjää vastaan. Hän pelasi myös hopeaan päättyneessä Ivan Hlinkan muistoturnauksessa vuonna 2012. Mustonen toimi 16-vuotiaana Suomen alle 17-vuotiaiden maajoukkueen kapteenina, ja hänet valittiin Pohjola-leirin tähdistökentälliseen vuonna 2010.